paragraph_text: Comino su u rimsko vrijeme naseljavali poljodjelci, ali većim dijelom povijesti otok je bio vrlo slabo naseljen ili potpuno napušten. mini|195px|lijevo|Toranj sv. Marije Obala otoka većinom se sastoji od litica, a također postoji i veliki broj dubokih špilja koje su u srednjem vijeku koristili gusari koji su napadali brodove između Malte i Goza. Za vrijeme Ivanovaca otok je korišten za lov i rekreaciju. U 16. i 17. stoljeću, Comino je služio kao zatvor kojim su se služili članovi reda. Oni vitezovi koji su osuđeni za manje zločine morali su u osami stražariti na tornju sv. Marije.